OpenLLM-France/wikimedia huggingface dataset:
# Guhrow

Guhrow (baix sòrab: Gory) és un municipi alemany que pertany a l'estat de Brandenburg. Forma part de l'Amt Burg (Spreewald) i es troba a l'àrea d'assentament tradicional dels sòrabs. És esmentat per primer cop el 1469

## Personatges il·lustres

* Herbert Zerna, historiador sòrab.
# Harald Grønningen

Harald Grønningen (Lensvik, Noruega 1934 - 26 d'agost de 2016) fou un esquiador de fons noruec, que destacà a la dècada del 1960.

## Carrera esportiva

Participà en els Jocs Olímpics d'Hivern de 1960 ralitzats a Squaw Valley (Estats Units), on participà en tres proves: la prova de 15 quilòmetres, on finalitzà onzè; la prova de 50 quilòmetres, on finalitzà catorzè; i finalment la prova de relleus 4 x10 quilòmetres amb l'equip noruec, on aconseguí la medalla de plata.
En els Jocs Olímpics d'Hivern de 1964 realitzats a la ciutat d'Innsbruck (Àustria) participà en les quatre proves disputades, aconseguint la medalla de plata en les proves de 15 i 30 quilòmetres, a més de finalitzar sisè en la prova de 50 quilòmetres i quart en la prova de relleus 4x10 km.
En els Jocs Olímpics d'Hivern de 1968 disputats a Grenoble (França) aconseguí la medalla d'or en la prova de 15 km i en la prova de relleus 4x10 amb l'equip noruec, a més de finalitzar tretzè en la prova de 30 km.
Al llarg de la seva carrera també aconseguí dues medalles en el Campionat del Món d'esquí nòrdic, l'any 1962 a Zakopane (Polònia) la medalla de plata en la prova de 15 km, i l'any 1966 a Oslo (Noruega) la medalla d'or en la prova de relleus 4x10 quilòmetres.

## Referències

* ↑ «Harald Grønningen, Norwegian cross-country skier, Died at 81» (en anglès americà). History's Greatest, 27-08-2016. [Consulta: 6 març 2022].
* ↑ «GROENNINGEN Harald - Athlete Information». fis-ski.com. [Consulta: 6 març 2022].
* 1 2 Allen, E. John B.. Historical Dictionary of Skiing (en anglès). Scarecrow Press, 2012, p. 238. ISBN 978-0-8108-6802-1.
* ↑ Caldwell, John. Norges ! (en anglès). Skiing, 1968-02, p. 57.

## Enllaços externs

* (anglès) www.fis-ski.com - Harald Grønningen Arxivat 2011-05-25 a Wayback Machine.
# Lyon Mountain

Lyon Mountain és una concentració de població designada pel cens dels Estats Units a l'estat de Nova York. Segons el cens del 2000 tenia 458 habitants.

## Demografia

Segons el cens del 2000, Lyon Mountain tenia 458 habitants, 214 habitatges, i 129 famílies. La densitat de població era de 17,4 habitants/km².
Dels 214 habitatges en un 22% hi vivien nens de menys de 18 anys, en un 47,2% hi vivien parelles casades, en un 8,9% dones solteres, i en un 39,3% no eren unitats familiars. En el 36% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,72.
Per edats la població es repartia de la següent manera: un 18,3% tenia menys de 18 anys, un 5,7% entre 18 i 24, un 22,5% entre 25 i 44, un 30,6% de 45 a 60 i un 22,9% 65 anys o més.
L'edat mediana era de 46 anys. Per cada 100 dones de 18 o més anys hi havia 85,1 homes.
La renda mediana per habitatge era de 25.000 $ i la renda mediana per família de 41.250 $. Els homes tenien una renda mediana de 39.688 $ mentre que les dones 20.250 $. La renda per capita de la població era de 16.776 $. Entorn del 14,8% de les famílies i el 14,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lyon Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lyon Mountain». American Fact Finder. Oficina del Cens dels Estats Units, 12-01-2010.
# Jeanne Coroller-Danio

Jeanne Chassin du Guerny, nascuda Jeanne Coroller i que adoptà el nom d'escriptora Jeanne Danio o Jeanne Coroller-Danio (Mordelles, 1892 – castell de Saudraye, Penguily, 1944) fou una escriptora i nacionalista bretona. Filla de l'escriptor bretó Eugène Coroller, amic de Thédore Hersart de la Villemarqué. El 1924 es casà amb René Chassin du Guerny.
Catòlica fervent i escriptor de gran talent, el 1922 va publicar una Histoire de notre Bretagne il·lustrada per Jeanne Malivel. El 1929 publicà en forma escènica Le Mystère de Bretagne, que serà representada en versió bretona de Yann-Vari Perrot, al Bleun-Brug de Douarnenez davant de 10.000 persones. El 1940 participà en la revista infantil Ôlolé d'Herry Caouissin, on hi publicà Les loups de Coatmenez (1941) i La croisade des Loups (1943). També hi publicà la seva Histoire de ma Bretagne i nombrosos altres texts histìrics amb els pseudònims J.C. Danio, Jeanne de Coatgourc'han, Gilles Gautrel i Gilesse Penguilly.
En l'agost de 1942 el seu castell va acollir el Kadervenn de Célestin Lainé. Yann Fournis, en la seva tesi sobre la Bezen Perrot afirma que l'aquartelament dels Bagadoù Stourm fou organitzat per ella el 1943 a Caulnes. Durant aquells anys va estar força lligada al grup de Lainé i a Breiz Atao, amb qui va fundar el maig de 1944 el grup nacionalista bretó CNB.
El juliol de 1944 fou feta presonera per membres del maquis de Boquen, qui després d'un simulacre de judici la torturaren a cops de barra de ferro fins a la mort. Els responsables foren acusats després de la guerra d'haver usat mètodes expeditius contra alemanys i francesos, i el principal acusat fou empresonat a Saint-Brieuc, però va escapar abans del judici.

## Referències

* ↑ Ligue des Droits de l'Homme. Après le Dictionnaire des romanciers de Bretagne, le Dictionnaire des auteurs de jeunesse de Bretagne, en ligne Arxivat 2009-07-21 a Wayback Machine.. Consultat el 6 de febrer de 2007

## Bibliografia

* Le trésor des douze, Quimper, Nouvelles Éditions Bretonnes, collection 'Pâques", 1935
* La route au but lointain
* Histoire de notre Bretagne, L'Enseigne de l'hermine - Dinard, 1922, l'Enseigne de l'hermine - Dinard, Impr. de Bretagne à Rennes, 1932 (avec ill.de René-Yves Creston), Enseigne de l'Hermine - Dinard 1938, éd. Elor, Saint-Vincent-sur-Oust.
* Histoire de Bretagne pour tous. Éditions du Parti National Breton - Rennes, Imprimerie Centrale de Rennes. 1942 (ill.de Xavier Haas)
* Les loups de Coatmenez i La croisade des Loups. Publicats respectivement el 1941 i 1943, a 'Olôlé'. Reeditats el 1995 per les edicions BSI-Elor.
* Histoire de ma Bretagne illustrada per Étienne Le Rallic
# Hemibarbus longibarbis

Hemibarbus longibarbis és una espècie de peix cipriniforme de la família dels ciprínids que es troba a la Xina.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Hemibarbus longibarbis». Catalogue of Life. (anglès) (anglès)
# Hashim al-Atta

Hashim al-Atta (àrab: هاشم العطا, Hāxim al-ʿAṭṭā) (Omdurman, 12 de març de 1936 - Khartum, 23 de juliol de 1971) fou un militar sudanès, d'ideologia comunista.
Era comandant quan va participar en el cop d'estat de Gaafar al-Nimeiry i fou un dels deu membres del Consell de Comandament Revolucionari i viceprimer ministre, però les discrepàncies amb Numeiry va fer que el novembre de 1970 fos separat d'aquest organisme junt al comandant Babiker al-Nur Osman i un altre oficial, Faruk Osman Hamadallah, aquest més nacionalista. El 19 de juliol de 1971 Hashim al-Atta, va donar un cop d'estat i va derrocar a al-Nimeiry al que va arrestar (19 de juliol de 1971). Al-Atta va establir un Consell Revolucionari de set membres sota la presidència de Babiker al-Nur, el qual en aquell moment era a Londres (per tractament mèdic) junt amb Hamadallah que l'havia acompanyat. Al-Atta, que va exercir de facto el poder, va prendre totes les mesures per fer front a un possible contra-cop. El dia 22 va anar a l'aeroport de Khartum per rebre al coronel Osman i a Hamadallah que arribaven en avió sense saber que el seu aparell havia estat interceptat per caces libis i obligat a aterrar a Líbia on els dos militars foren fets presoners. Al-Atta va intentar reunir suport pel seu govern però Egipte va ordenar a les seves tropes estacionades al sud de Khartum d'intervenir; amb aquest ajut soldats fidels a al-Nimeiry es van poder armar i iniciar un contracop; al-Nimeiry va ser alliberat, i després de cruents combats els seus fidels van recuperar el control i al-Atta fou fet presoner. Líbia va entregar el mateix dia a Babiker al-Nur Osman i a Osman Hamadallah i aquests oficials junt amb al-Atta i altres implicats en el cop foren jutjats per una cort marcial en uns minuts i afusellats; tres comunistes civils (el secretari general del Partit Comunista del Sudan Abdel Khaliq Mahgoub, Shafie Ahmad al-Shaykh, secretari general del sindicat comunista, i Joseph U. Garang, ministre d'estat per afers del sud del govern d'al-Numeiry) foren penjats.

## Referències

* The Southern Sudan: the problem of national integration, per Dunstan M. Wai
* Assassination in Khartoum, per David A. Korn
# Heinz Vopel

Heinz Vopel, (Dortmund, 5 d'abril de 1908 - Dortmund, 22 de juny de 1959) fou un ciclista alemany, que es va especialitzar en les curses de sis dies en què va aconseguir 32 victòries, de les quals 29 fent parelles amb Gustav Kilian. La majoria van ser en proves als Estats Units d'Amèrica i al Canadà, ja que amb la pujada dels nazis al poder el 1933, es van prohibir aquesta mena de curses.
El seu fill Heinz també fou ciclista.

## Palmarès

* 1934
** 1r als Sis dies de Cleveland (amb Werner Miethe i Gustav Kilian)
** 1r als Sis dies de Minneapolis (amb Piet van Kempen i Reggie Fielding)
* 1935
** 1r als Sis dies de Chicago (amb Gustav Kilian)
** 1r als Sis dies de Mont-real 1 (amb Gustav Kilian)
** 1r als Sis dies de Nova York (amb Gustav Kilian)
** 1r als Sis dies de Pittsburgh (amb Gustav Kilian)
** 1r als Sis dies de Mont-real 2 (amb Gustav Kilian)
* 1936
** 1r als Sis dies de Milwaukee (amb Gustav Kilian)
** 1r als Sis dies de Nova York (amb Gustav Kilian)
** 1r als Sis dies de Chicago (amb Gustav Kilian)
** 1r als Sis dies de Mont-real (amb Gustav Kilian)
** 1r als Sis dies de Londres (amb Gustav Kilian)
* 1937
** 1r als Sis dies de Pittsburgh (amb Jules Audy)
** 1r als Sis dies de Cleveland (amb Gustav Kilian)
** 1r als Sis dies de Milwaukee (amb Gustav Kilian)
** 1r als Sis dies de Saint Louis (amb Gustav Kilian)
** 1r als Sis dies d'Indianapolis (amb Gustav Kilian)
** 1r als Sis dies de Mont-real (amb Gustav Kilian)
** 1r als Sis dies de Nova York (amb Gustav Kilian)
** 1r als Sis dies de Chicago (amb Gustav Kilian)
** 1r als Sis dies de Buffalo (amb Gustav Kilian)
* 1938
** 1r als Sis dies de Cleveland (amb Gustav Kilian)
** 1r als Sis dies de Chicago 1 (amb Gustav Kilian)
** 1r als Sis dies de Nova York (amb Gustav Kilian)
** 1r als Sis dies de Chicago 2 (amb Gustav Kilian)
* 1939
** 1r als Sis dies de Milwaukee (amb Gustav Kilian)
** 1r als Sis dies de San Francisco (amb Gustav Kilian)
* 1940
** 1r als Sis dies de Cleveland (amb Gustav Kilian)
** 1r als Sis dies de Buffalo (amb Cecil Yates)
* 1941
** 1r als Sis dies de Buffalo (amb Gustav Kilian)
* 1950
** 1r als Sis dies de Hannover (amb Gustav Kilian)
* 1951
** 1r als Sis dies de Berlín (amb Gustav Kilian)

## Enllaços externs

* Fitxa a sitiodeciclismo.net
* Fitxa a cyclebase.nl
# Heinz Wahl

Heinz Wahl (1929 - Berlín, gener del 2003) va ser un ciclista de l'Alemanya de l'Est que s'especialitzà en el ciclisme en pista. Va guanyar una medalla de plata al Campionat del món de mig fons amateur de 1958, per darrere del seu compatriota Lothar Meister.

## Palmarès

* 1954
** Campió de la RDA en Quilòmetre
* 1955
** Campió de la RDA en tàndem
* 1958
** Campió de la RDA en mig fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Hermann Goldschmidt

Hermann Goldschmidt (francès: Hermann Mayer Salomon Goldschmidt) (Frankfurt del Main, 17 de juny de 1802 - Fontainebleau, 30 d'agost de 1866) fou un pintor i astrònom alemany. Fill d'un mercader jueu, va estudiar art a París i va fer cert nombre de quadres abans de dirigir la seva atenció a l'astronomia.
A l'abril de 1861 va anunciar el descobriment de la novena lluna de Saturn, entre Tità i Hiperión, i a la qual va batejar com Quiró. No obstant això, s'havia equivocat: la lluna no existia.
Va ser el primer a observar (en 1820) les bandes d'ombra que es produeixen minuts abans d'un eclipsi solar total.
Li va ser concedida la medalla d'or de la Reial Societat Astronòmica en 1861.
Goldschmidt va descobrir 14 asteroides:
* (21) Lutècia
* (32) Pomona
* (36) Atalante
* (40) Harmonia
* (41) Daphne
* (44) Nysa
* (45) Eugenia
* (48) Doris
* (49) Pales
* (52) Europa
* (54) Alexandra
* (56) Meletea
* (61) Danaë
* (70) Panopaea

## Epònims

* El cràter lunar Goldschmidt porta aquest nom en el seu honor.
* Així mateix, es va batejar a l'asteroide (1614) Goldschmidt en la seva memòria.

## Vegeu també

* Llista d'astrònoms

## Referències

* ↑ «Gold Medal Winners» (pdf) (en anglès). Royal Astronomical Society. Arxivat de l'original el 15 de setembre de 2017. [Consulta: 17 juny 2018].
* ↑ «Gazetteer of Planetary Nomenclature» (en anglès). USGS. [Consulta: 17 juny 2018].
* ↑ «(1614) Goldschmidt» (en anglès). Minor Planet Center. [Consulta: 17 juny 2018].
# Yehudi Menuhin

El baró Yehudi Menuhin (Nova York, 22 d'abril de 1916 - Berlín, 12 de març de 1999), també conegut com a Lord Menuhin of Stoke d'Abernon, OM, KBE, fou un violinista i director d'orquestra jueu d'origen estatunidenc i nacionalitzat britànic.

## Biografia

Va nàixer el 22 d'abril de 1916 a la ciutat estatunidenca de Nova York, en una família de tradicions jueves, on la seva germana Hephzibah també estudià música i fou una famosa pianista (1920-1981). A tres anys inicià l'estudi del violí de la mà de Sigmund Anker. A set anys feu el seu debut com a solista a la San Francisco Symphony Orchestra, per a continuar els seus estudis sota la direcció del mestre romanès George Enescu.
Durant la Segona Guerra Mundial va interpretar diverses vegades en favor dels soldats aliats així com en concerts en benefici de la Creu Roja. El 1947 es convertí en el primer jueu a retornar a Alemanya per interpretar diverses peces musicals després de l'Holocaust.
A partir d'aquell moment s'anà construint una sòlida carrera com intèrpret del violí, i posteriorment engrandí encara més la seva fama com a director d'orquestra, dirigint les orquestres més prestigioses d'arreu del món com a director convidat. El 1962 creà la Yehudi Menuhin School a Surrey, Anglaterra, amb una clara funció pedagògica.
Entre els diversos guardons rebuts al llarg dels anys va rebre el 1977 el Premi de la Pau dels llibreters alemanys, el 1990 va ser guardonat amb el Premi Glenn Gould, i el 1997 el Premi Príncep d'Astúries de la Concòrdia juntament amb Mstislav Rostropóvitx pel seu compromís personal amb el qual han realitzat les millors aportacions a la llibertat, la defensa dels drets dels febles i de les causes més nobles, i que amb la universalitat de la seva música han contribuït a més a l'harmonia i la concòrdia dels pobles. L'any 1997 va ser l'encarregat de realitzar el pregó de les Festes de la Mercè de Barcelona, amb un discurs en el qual va proclamar que la cultura és el camí cap a una millor civilització.
El 1985 fou armat cavaller per la reina Elisabet II (Sir Yehudi Menuhin), la qual vuit anys més tard l'ennoblí (Yehudi, Lord Menuhin).
Menuhin va morir el 12 de març de 1999 a la ciutat de Berlín, Alemanya, per unes complicacions d'una bronquitis.

## Premis i distincions

* 1967 - Premis Grammy Millor interpretació de música de cambra per West Meets East (amb Ravi Shankar)
* 1977 - Premis Grammy Millor Àlbum Clàssic per Concert Of The Century (amb Isaac Stern, Leonard Bernstein, Mstislav Rostropóvitx i Vladimir Horowitz)
* 1990 - El Brahmspreis
* Premi de la Pau del Comerç Llibreter Alemany.

## Referències

* ↑ «Yehudi Menuhin | enciclopèdia.cat». [Consulta: 20 abril 2020].
* ↑ «Yehudi Menuhin» (en anglès). Encyclopaedia Britannica. [Consulta: 20 abril 2020].
* ↑ Biosca, Carol «Menuhin obre la Mercè amb uncant a la convivència cultural». Avui, 20-09-1997, pàg. 24.

## Enllaços externs

* (castellà) Fundació Príncep d'Astúries, Príncep d'Astúries de la Concòrdia 1997 Arxivat 2010-03-23 a Wayback Machine.
# Plat únic

Un plat únic, en gastronomia, és un plat nutricionalment complet, servit en un mateix servei, i gairebé sempre en un mateix recipient, que no necessita anar seguit ni precedit d'un altre plat, tot i que sí que solen menjar-se, després, unes postres. Així, un àpat tradicional format per primer plat, segon plat i postres passa a estar-ho per un plat únic i unes postres.
Es poden considerar plat únic, per exemple, l'escudella i carn d'olla (tot i que també es pot considerar un primer plat, la sopa, seguit d'un segon, les carns), etc.

## Referències

* ↑ ««Plat únic» i «Dia sense postres»». [Consulta: 1r gener 2019].
* ↑ «Plat Únic, restaurant inusual de moderna tradició», 27-09-2018. [Consulta: 1r gener 2019].
# Alberto Savinio

Alberto Savinio, pseudònim d'en Andrea de Chirico, (Atenes, 25 d'agost de 1891 - Florència, 5 de maig de 1952) va ser un destacat escriptor, pintor i compositor italià, germà del Giorgio de Chirico. També va formar part del moviment artístic de pintura metafísica. i la tercera generació de la Línia llombarda.
Entre les diverses arts cultivades, la música és un terreny en el que destacà sofrint la influència dels moviments d'avantguarda de l'època, especialment els parisencs. Estudià piano i composició a Atenes i el 1906 a Múnic amb Max Reger. El 1904 va escriure una Missa de rèquiem a la mort del seu pare. Destacà en el Conservatori de Milà el 1908 amb la seva òpera Carmela, molt alabada per Tito Ricordi. També fou un apreciat dramaturg i va secriure els llibrets de les seves pròpies òperes; entre elles la inacabada Il tesoro del Rampsenita sobre el llibret de M-D. Calvocoressi. Esporàdicament retornà a la música: els ballets Perseo (Nova York, 1924); Due amori nella notte (Roma, 1925); La morte di Niobe (Roma, 1925); Batalla delle stagioni (Venècia, 1925).
Començà a pintar a París el 1927 i tronà al teatre el 1947 amb el ballet Vita dell'uomo (només música, Roma, versió escènica a Milà, La Scala, 1951), inspirat en la idea del seu famós quadre dels Genitori. El 1950 creà Orfeo vedovo, d'un sol acte, amb música, text, escenografia i vestuari, espectacle <<'complet>> del seu temps, situat entre la mort del melodrama i el naixement d'un succedani.
També va compondre les obres radiofòniques Agenzia Fix (1950) i Cristoforo Colombo (1952), plenes de les seves originals i dees i ideologia. Escriptor preocupat pels problemes musicals del seu temps, deixà assajos crítics (Narrate uomini la vostra storia, 1942; Scatola sonora, 1955, pòstuma; A. Casella, 1957, idem. amb B. Barilli. S'encarregà de l'escena i el vestuari d'importants espectacles: Oedipus rex (1948), L'ocell de foc (1949) d'Ígor Stravinski; Les Contes d'Hoffmann de Jacques Offenbach (idem.) i Armida de Rossini (Florència, 1952); també en la direcció d'aquestes mateixes obres.

## Referències

* Edita SARPE, Gran Enciclopèdia de la Música Clàsica, vol. IV, pàg. 1281. (ISBN 84-7291-226-4)
* ↑ «Due racconti di Alberto Savinio» (en italià). [Consulta: 20 març 2016].
# Šiauliai Arena

Šiauliai Arena és un pavelló cobert per a la pràctica d'esports i espectacles ubicat a la ciutat de Šiauliai, Lituània. El pavelló és el local per a l'equip de bàsquet BC Šiauliai. La seva capacitat és al voltant de 5.700 persones per als partits de bàsquet i 7.400 per a concerts. Va ser el pavelló on es van jugar els partits del Grup C del Eurobasket 2011. El 2013 el pavelló va acollir partits de tennis de la Copa Davis.
* Interior del pavelló
* Partit de bàsquet

## Enllaços externs

* Web oficial Arxivat 2012-09-30 a Wayback Machine.
# Ε-Perseids

Els ε-Perseids o Perseids de setembre són una pluja de meteors menor que té lloc entre el 5 i el 21 de setembre amb un pic màxim el 9 de setembre. El radian es troba en els límits de la constel·lació de Perseu. Presenta una taxa horària zenital de 5 i la velocitat dels meteors arriba als 64 km/s.

## Referències

* ↑ «Outburst of the September Perseids» (en anglès). The Transient Sky - Comets, Asteroids, Meteors, 09-09-2008.
* ↑ «September Epsilon Perseids Meteor Shower Information». [Consulta: 7 setembre 2018].
# Àtom mesònic

Un àtom mesònic és aquell en el que el nucli atòmic roman inalterat, mentre un o més dels electrons de la seva capa externa són substituïts per un mesó (que no és un leptó, com els electrons o els muons). Els mesons poden interaccionar via la força forta, així que els nivells energètics d'aquests àtoms estan influïts per la força forta que passa entre el nucli i el mesó.
En un àtom mesònic, la força forta té efectes comparables a les interaccions electromagètiques, ja que els orbitals atòmics estan prou a prop de nuclis, que es deixi sentir aquesta interacció. Això provoca que la vida mitjana d'aquests àtoms disminueixi fins on les transicions entre els diferents nivells atòmics no són observables. Així, l'hidrogen piònic i l'hidrogen kaònic donen compte d'interessants proves experimentals sobre la teoria de les interaccions fortes, la cromodinàmica quàntica.
# Lyon

«Lyon» té aquests significats:
* Toponímia:
** Lyon (francès) o Lió (català), ciutat francesa de la metròpoli de Lió i de la regió d'Alvèrnia-Roine-Alps
** Lyon (Mississipi), localitat estatunidenca de Mississipi
** Arrondissement de Lyon (francès) o Districte de Lió, districte de la metròpoli de Lió i del departament francès de Roine a la regió d'Alvèrnia-Roine-Alps
** Gare de Lyon, estació de ferrocarril i del metro de París
** métropole de Lyon o Metròpoli de Lió (català), col·lectivitat a estatut particular francesa a la regió d'Alvèrnia-Roine-Alps
* Esports:
** Olympique Lyonnais
** Olympique Lyonnais (femení)
** Lyon Olympique Universitaire o Lyon OU, club de Rugbi a 15
** ASVEL Lyon-Villeurbanne, club de bàsquet francès de la ciutat de Villeurbanne
** Football Club de Lyon
** RHC Lyon, entitat esportiva de Lió (França), fundada el 1983 i dedicada a la pràctica de l'hoquei patins. 1 Lliga
** Grand Prix de Tennis de Lyon, antic torneig de tennis professional
* Biografies:
** Danny Lyon (Brooklyn, Nova York, 1942), fotògraf documental nord-americà
** Elisabet Bowes-Lyon (Londres 1900 - 2002), reina del Regne Unit
** Mary Lyon (1797 – 1849), pionera americana en l'educació de les dones
* Miscel·lània:
** Batalla de Lió, enfrontament militar que tingué lloc el 19 de febrer del 197 a la localitat de Lugdúnum (actualment Lió, França)
Viccionari